Ørnulf Slåttelid

Ørnulf Gerotti Slåttelid, noen ganger skrevet Ørnulv, (født 5. novemberVåre falne angir fødedato 5. november, andre kilder 19. november. 1919 i Odda, død 18. mai 1942 i Oslo) var en norsk motstandsmann og sentral i Norges Kommunistiske Ungdomsforbund.

Han kom opprinnelig fra Odda, var smedlærling og hadde teknisk aftenskole. I  det vestlandske industrisamfunnet var hans familie og hans far Harald Slåttelid sentral i Norges Kommunistiske Parti.

Under krigen ble Ørnulf Slåttelid tidlig engasjert i kommunistenes motstandsarbeid. Han var blant ungdommene som samarbeidet nært med Peder Furubotn. Alt sommeren 1940 ble Slåttelid tatt ut av sitt vanlige arbeid for å jobbe full dag med motstandsarbeid.side 74. Torgrim Titlestad: Stalin midt imot. Peder Furubotn 1938-41, Gyldendal (1977) ISBN 82-05-09293-1 Han var da leder for NKU i Bergen.side 75. Torgrim Titlestad: Stalin midt imot. Peder Furubotn 1938-1941, Gyldendal (1977) ISBN 82-05-09293-1

I 1942 overtok han som leder i NKU sentralt, etter at den forrige lederen Arne Gauslå hadde gått over i partiorganisasjonen, og hadde falt i en skuddveksling med Gestapo. Slåttelid ble arrestert 17. mai samme året. Han forsøkte å unnslippe ved å hoppe ut av et vindu da Gestapo fant ham, men ble stanset av revolverskudd.side 24. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1Ifølge Titlestad: I kamp, i krig. Peder Furubotn 1942-1945 falt Slåttelid død sammen etter å ha blitt skutt, ifølge Våre falne tok han sitt liv i fengselet dagen etter. Slåttelid ble brakt til Møllergata 19, og døde i fengselet 18. mai 1942.Våre falne, bind 4 side 167 angir at han tok sitt liv. Nettsidene til NKP Midt-Norge angir at han ble «torturert i hjel»

Hans far Harald Slåttelid ble tatt av tyskerne og skutt på Trandum året etter.Våre falne, bind 4.  
 Referanser 

Kategori:Norske motstandsfolk drept under andre verdenskrig
Kategori:NKUs ledelse
Kategori:Personer fra Odda kommune